**ПОКАНА**

**за избор на обучители за реализиране на дейност по обучение на студенти за развитие на предприемачески умения, презентационни умения и дигитална креативност в**

 **ЮЗУ „Неофит Рилски“**

**по проект**

**BG05M2OP001-2.016-0013, „Модернизация, дигитализация и интернационализация на обучението в Химикотехнологичен и Металургичен Университет“**

Югозападният университет „Неофит Рилски“ е партньор по проект ОП „Наука и образование за интелигентен растеж“, процедура BG05M2OP001-2.016 „Модернизация на висшите училища“, Приоритетна ос 2 „Образование и учене през целия живот“, BG05M2OP001-2.016-0013, „Модернизация, дигитализация и интернационализация на обучението в Химикотехнологичен и Металургичен Университет“.

**С настоящата покана, каним преподаватели и експерти в областта на предприемачеството и презентационните умения, да вземат участие като обучители на студенти от професионално направление 4.2. Химически науки в** **ЮЗУ „Неофит Рилски“ – по предприемачески умения, презентационни умения и дигитална креативност.** Обучението е част от планираните дейности за създаване на Студентски клуб по предприемачество, където студентите не само ще придобият специфични знания и умения, но ще могат да обсъждат и съвместно разработват и развиват своите предприемачески идеи. Обученията по предприемачески и презентационни умения ще трябва да бъдат базирани на метода *„изучаване чрез практика”* и ще подпомогнат студентите в две посоки: как да развият своята бизнес идея стъпка по стъпка до нейната реализация и как да могат да я презентират и защитават.

В обучението ще бъдат включени 20 студенти от ЮЗУ „Неофит Рилски“, обучаващи се по бакалавърски и магистърски специалности от професионално направление 4.2. Химически науки. **Обучението ще се проведе в малки групи – до 10 човека, в зали и с технически средства на университета. Обученията ще бъдат организирани последователно на два етапа с различна тематична насоченост, а именно: етап 1 – обучение по предприемачески умения – 40 учебни часа и етап 2 – обучение по презентационни умения – 40 учебни часа.**

Като част от обучението по двете теми ще трябва да бъдат включени и конкретни упражнения за развитие на дигитална креативност. Студентите ще трябва да усвоят знания как да използват дигиталните технологии, за да развият собствен бизнес и как да ги използват, за да презентират успешно своите бизнес идеи.

Периодът на изпълнение на обучителните дейност е от януари до април 2022 г., като обученията ще бъдат организирани, така че да не пречат на обучителния процес в университета и да има време за самостоятелна подготовка между отделните занятия. Конкретният график за провеждане на обученията ще бъде направен след избора на обучители и обучаеми.

Заинтересованите лица за включване като обучители по проекта трябва да отговарят на следните изисквания:

1. ***За обучението на тема Предприемачески умения – Опит в обучение по предприемачество:*** Минимално изискване – проведени минимум две обучения в областта на предприемачеството. Опит в провеждане на извънкласни обучения на студенти. Опит в организиране на студентски предприемачески инициативи включително стартиращи предприятия е предимство. Познания и опит в областта на дигиталните технологии за развитие на предприемачески идеи.
2. ***За обучението по презентационни умения – Опит в реализирането на обучения по презентационни умения:*** Минимално изискване – реализиране на минимум две обучения по презентационни и/или комуникативни умения. Познания и опит в областта на дигиталните технологии за развитие на предприемачески идеи.

**За всяка от двете теми се търси минимум един преподавател, който трябва да проведе обучение на две групи по 10 обучаеми с продължителност 40 учебни часа за всяка от двете теми.**

**Възможно е един преподавател да кандидатства за обучител и по двете теми.**

Всеки заинтересован за включване като обучител трябва да изпрати молба/заявление за кандидатстване с описание на наличната квалификация и опит по посочените теми на имейл: ivastankova@swu.bg в срок до 8 декември 2021 г.

За допълнителна информация: ivastankova@swu.bg или 0882 998 713

Кандидатите ще бъдат разгледани от комисия в състав:

1. Проф. д-р Иванка Станкова – председател
2. Доц. д-р Елена Каращранова – декан на Природо-математическия факултет
3. Весела Билева – специалист в отдел „Научни проекти“